text: Politiet efterlyser dement 
  28 marts 2014 kl. 05.40
  En dement mand fra Nordsjælland har familie i Horsens, og derfor efterlyser både Nordsjællands og Sydøstjyllands Politi ham nu.
   
  Klokken 09.30 torsdag forlod manden sin bopæl i Hellebæk på Nordsjælland. Han har en datter i Horsens, og derfor kan han muligvis være taget mod Jylland.
  - Vi har talt med datteren her i Horsens, og vi har aftalt, at hun ringer, hvis hun dukker op, siger vagthavende hos Sydøstjyllands Politi til TV SYD.
  Den efterlyste hedder Erik Petersen. Han er 86 år, cirka 165 cm høj, lidt rundrygget og med gråt kort kraftigt hår. Han var iført brun skindfrakke, bar mørkeblå bukser og sorte sko, da ha forlod hjemmet.
  